**Az idegen nyelv oktatása a Németh László Általános Iskola alsó tagozatán**

**1-3. évfolyam**

Programunkat az Oktatási Minisztérium által meghatározott kerettanterv, ill. a 2004-ben kiadott oktatási segédlet alapján határoztuk meg.

**Az idegen nyelv oktatásának céljai:**

Az 1-3. évfolyamon kezdődő kisgyermekkori idegen nyelvtanítás alapvető célja kedvet ébreszteni a nyelvek tanulása és más népek kultúrájának megismerése iránt, hozzájuttatni a kisgyermeket a többnyelvűség élményéhez, valamint a játékos tanulás során szerzett kezdeti sikerek kíséretében megalapozni a későbbi nyelvtanulást. Az idegen nyelvvel való korai ismerkedés középpontjában a szóbeli készségek fejlesztése áll, mely megalapozza a későbbi nyelvtanulási stratégiák kialakítását. A tanulási folyamat során a kisgyermekek életkoruknak megfelelő, ismert témák körében játékos módszerek segítségével szereznek tapasztalatot gondolataik több nyelven való kifejezésében és a más nyelven beszélők megértésében.

Ennek érdekében a készségfejlesztés a témakörök koncentrikusan bővülő, egyre gazdagabb nyelvi megfogalmazást igénylő feldolgozását javasoljuk.

4. évfolyamon feladatunk tovább erősíteni a tanulókban a pozitív hozzáállást a nyelvtanulás iránt, tovább fejleszteni együttműködési készségüket, tudjanak részt venni pár- és csoportmunkában. A játékos módszerek alkalmazása mellett ismerkedjenek meg néhány alapvető nyelvtanulási stratégiával, ill., fontos, hogy egyre inkább tudatosuljon a tanulókban, hogy anyanyelvükön kívül a tanult idegen nyelven is kifejezhetik magukat.

**A fejlesztés területei:**

***Hallott szöveg értése***

A tanuló megérti

− az ismert nyelvi eszközökkel megfogalmazott rövid kérést, utasítást és arra cselekvéssel válaszol;

− az ismert nyelvi eszközökkel megfogalmazott rövid kérdést.

***Beszédkészség***

A tanuló

− egy szóval, vagy hiányos, egyszerű mondatban válaszol az ismert nyelvi eszközökkel megfogalmazott kérdésre;

− ismert dolgokat megnevez;

− néhány mondókát, verset, dalt reprodukál;

− természetes beszédhelyzetben kezdeményez az ismert nyelvi eszközökkel.

***Olvasott szöveg értése***

A tanuló

− felismeri a tanult szavak írott alakját;

− képes megkeresni a fontos információt az ismert nyelvi elemekből álló egymondatos szövegben;

− megért ismert nyelvi eszközökkel megfogalmazott, néhány szóból álló mondatot.

***Íráskészség:***

A tanuló

− helyesen lemásol és leír ismert szavakat.

**Értékelés:**

Az idegen nyelvi órákon a gyerekek az ismeretlen nyelven hallottakat a világról kialakult ismereteik alapján értelmezik, ezért elengedhetetlen, hogy a tananyag általuk ismert tartalmakra épüljön. Ez egyrészt a konkrét helyzet kihasználásával, szemléltetéssel, másrészt már ismert tantárgyak anyagának integrálásával érhető el. Így válik az ismeretlen célnyelvi tanári beszéd érthetővé a diákok számára.

Az idegen nyelvi program az óvoda és az 1.- 3. évfolyamok anyanyelven megismert témaköreire, beszédszándékaira, fogalomköreire és tevékenységeire épül. A készségek közül a hallott szöveg értésének fejlesztése a legfontosabb, melynek fejlődését az órai utasítások és a cselekvésre épülő játékos feladatok teljesítéséből követhetjük nyomon. A beszéd az egyszavas válaszoktól (igen, nem, név, szín, szám stb.), a memorizált, elemezetlen nagyobb egységek (köszönés, mondóka, körjáték, dal) használatáig terjed. Természetes része a gyerekek órai beszédének a magyar nyelvű kérdés és válasz, melyet visszajelzésként, megerősítésként használnak a tanár célnyelvhasználatával párhuzamosan.

Szöveges értékelés szempontjai 1. osztályban és 2. osztály 1. félévében:

* **Órai munkájában** aktív, aktivitása változó, nehezen motiválható
* **Szókincse**: a tanultakhoz képest gazdag, megfelelő, hiányos
* **Kiejtése** kiváló, megfelelő, segítséget igényel.
* **Hallás utáni szavakat, mondatokat, szöveget** tökéletesen megérti, töredékesen, még nem érti meg.
* **Írásbeli munkái** mindig helyesek, általában helyesek, gyakran hibásak.
* **Írásbeli munkáinak külalakja** igényes, megfelelő, rendezetlen.
* **Munkatempója** gyors, jó, lassú.
* **Önellenőrzésben** megbízható, rendszeresen javítja hibáit, nem mindig javítja, megfeledkezik a javításról.

**2. osztály 2. félévétől az értékelés érdemjegyekkel történik a fenti szempontok alapján.**

**Az idegen nyelv megjelenése az iskolaotthonban, 16 óráig tartó oktatásban**

Gyermekkorban a nyelvtanulás a természetes nyelvelsajátítás folyamataira épül, ezért sok vonásában hasonlít az anyanyelv elsajátítására. Akkor sikeres a folyamat, ha a gyerekek számukra érdekes, értelmes, önmagukban motiváló és kognitív szintjüknek megfelelő kihívást jelentő tevékenységekben vesznek részt. Ezek során a célnyelvet hallva, a beszédhelyzetet, kontextust értve haladnak előre a nyelv elsajátításában. Ez a folyamat lassú, az idősebb korosztályra jellemző látványos nyelvi eredményt a kisgyermekektől nem várhatunk. Egyik tipikus jellemzője a csendes szakasz, melynek során egyes diákok akár hónapokig nemigen szólalnak meg, de a játékos tevékenységekbe szívesen bekapcsolódnak.

Feladatunk minél nagyobb teret adni az idegen nyelv használatának, különböző játékos tevékenységeknek a tanítási órákon, szabadidőben kihasználva az iskolaotthon nyújtotta lehetőségeket. Így például az alapismereti tantárgyak (matematika, testnevelés, technika/környezetismeret/ének) tanítása- tanulása során, illetve a mindennapi szokásrendszerbe építve. (étkezés, tisztálkodás, játék, öltözködés, ünnepek,/jeles napok,)

A csoport teherbírásától függően lehetőség adódik az alapkövetelmények kiegészítésére, bővítésére a következő témakörök felhasználásával:

Például:

* Napok, hónapok, évszakok, sorszámok, dátumképzés
* Hetesi jelentés
* Időjárás megfigyelése
* Számkörbővítés szóban (kétjegyű, háromjegyű, négyjegyű számok)
* Szóbeli és írásbeli műveletek végzése
* Mennyiségek összehasonlítása
* Alapvető mozgásformák végzése, térirányok
* Dalos játékok, közösségi játékok
* Színek, formák
* Rövid mesék, történetek, dramatikus játékok

**1. évfolyam**

|  |  |  |
| --- | --- | --- |
| **Ajánlott témakörök az 1. évfolyamra** | |  |
| **Ajánlott témakörök** | **Kapcsolódási pontok** | **Ajánlott órakeret** |
| *Bemutatkozás, köszönések, elköszönés* | *Környezetismeret*: együttélés, társas kapcsolatok | **6** |
| *Család*  Én és a családom.  Családtagok bemutatása. | *Környezetismeret*: együttélés a családban. | **10** |
| *Otthon*  Otthonom, szűkebb környezetem.  Kedvenc játékaim.  Lakóhelyem, tágabb környezetem. | *Környezetismeret:* lakóhelyi környezet.  *Matematika:* tájékozódás a térben, halmazok. | **10** |
| *Öltözködés*  Évszakok és ruhadarabok.  Kedvenc ruháim. | *Környezetismeret; technika, életvitel és gyakorlat*: egészséges életmód ‑ öltözködés.  *Matematika*: halmazok. | **10** |
| *Iskola, barátok*  Iskolám, osztálytermünk.  Tantárgyaim.  Osztálytársaim, barátaim. | *Környezetismeret:* baráti kapcsolatok, iskolai közösségek.  *Matematika:* tájékozódás a térben, halmazok. | **10** |
| *Természet, állatok*  Kisállatok.  Kedvenc állataim.  Állatok a ház körül.  Vadon élő és állatkerti állatok. | *Környezetismeret*: élőlények csoportosítása élőhely, táplálkozási mód, egyéb tulajdonságok szerint; változatos élővilág.  *Matematika*: halmazok, adatgyűjtés, adatok lejegyzése. | **10** |
| *Ünnepek és hagyományok*  Az én ünnepeim.  Ünnepek itthon és a célnyelvi kultúrában. | *Környezetismeret:* ünnepek, hagyományok. | **10** |
| *Szabadon felhasználható órakeret* |  | **8** |

**Összesen: 74 óra**

**Szabadon felhasználható ( 8 óra):**

* Kiegészítő ismeretek, a témakörök elmélyítése, a helyi sajátosságokkal való kiegészítés

**és/vagy**

* Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően

**és/vagy**

* Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában.

**és/vagy**

* Összefoglalás, számonkérés, értékelés

**Az egyes témakörökre tervezett óraszámok összefoglaló táblázata:**

|  |  |
| --- | --- |
| *Bemutatkozás, köszönések, elköszönés* | **6** |
| *Család* | **10** |
| *Otthon* | **10** |
| *Öltözködés* | **10** |
| *Iskola, barátok* | **10** |
| *Természet, állatok* | **10** |
| *Ünnepek és hagyományok* | **10** |
| *Szabadon felhasználható* | **8** |

**Összesen: 74 óra**

|  |  |
| --- | --- |
| **A fejlesztés várt eredményei a** **ciklus végén** | KER szintben nem megadható.  A tanuló aktívan részt vesz a célnyelvi tevékenységekben, követi a célnyelvi óravezetést, az egyszerű tanári utasításokat, megérti az egyszerű, ismerős kérdéseket, válaszol ezekre, kiszűri egyszerű, rövid szövegek lényegét.  Elmond néhány verset, mondókát és néhány összefüggő mondatot önmagáról, minta alapján egyszerű párbeszédet folytat társaival.  Ismert szavakat, rövid szövegeket elolvas és megért jól ismert témában.  Tanult szavakat, ismerős mondatokat lemásol, minta alapján egyszerű, rövid szövegeket alkot. |

**2. évfolyam:**

|  |  |  |
| --- | --- | --- |
| **Ajánlott témakörök a 2. évfolyamra** | |  |
| **Ajánlott témakörök** | **Kapcsolódási pontok** | **Ajánlott órakeret** |
| *Otthon*  Otthonom, szűkebb környezetem.  Kedvenc játékaim.  Lakóhelyem, tágabb környezetem. | *Környezetismeret:* lakóhelyi környezet.  *Matematika:* tájékozódás a térben, halmazok. | **10** |
| *Étkezés*  Napi étkezések.  Kedvenc ételeim, italaim.  Egészséges táplálkozás. | *Környezetismeret:* az ember megismerése és egészsége: tápanyag, élelmiszer, étrend.  *Matematika:* halmazok, állítások igazságának eldöntése, tapasztalati adatok lejegyzése, táblázatba rögzítése. | **8** |
| *Öltözködés*  Évszakok és ruhadarabok.  Kedvenc ruháim. | *Környezetismeret; technika, életvitel és gyakorlat*: egészséges életmód ‑ öltözködés.  *Matematika*: halmazok. | **8** |
| *Sport*  Testrészek és mozgás.  Kedvenc sportom. | *Környezetismeret*: testrészek, egészségvédelem.  *Testnevelés és sport:* mozgásos játékok. | **10** |
| *Iskola, barátok*  Iskolám, osztálytermünk.  Tantárgyaim.  Osztálytársaim, barátaim. | *Környezetismeret:* baráti kapcsolatok, iskolai közösségek.  *Matematika:* tájékozódás a térben, halmazok. | **10** |
| *Természet, állatok*  Kisállatok.  Kedvenc állataim.  Állatok a ház körül.  Vadon élő és állatkerti állatok. | *Környezetismeret*: élőlények csoportosítása élőhely, táplálkozási mód, egyéb tulajdonságok szerint; változatos élővilág.  *Matematika*: halmazok, adatgyűjtés, adatok lejegyzése. | **10** |
| *Ünnepek és hagyományok*  Az én ünnepeim.  Ünnepek itthon és a célnyelvi kultúrában. | *Környezetismeret:* ünnepek, hagyományok. | **10** |
| *Szabadon felhasználható órakeret* |  | **8** |

**Összesen: 74 óra**

**Szabadon felhasználható ( 8 óra):**

* Kiegészítő ismeretek, a témakörök elmélyítése, a helyi sajátosságokkal való kiegészítés

**és/vagy**

* Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően

**és/vagy**

* Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában.

**és/vagy**

* Összefoglalás, számonkérés, értékelés

**Az egyes témakörökre tervezett óraszámok összefoglaló táblázata:**

|  |  |
| --- | --- |
| *Otthon* | **10** |
| *Étkezés* | **8** |
| *Öltözködés* | **8** |
| *Sport* | **10** |
| *Iskola, barátok* | **10** |
| *Természet, állatok* | **10** |
| *Ünnepek és hagyományok* | **10** |
| *Szabadon felhasználható* | **8** |

**Összesen: 74 óra**

|  |  |
| --- | --- |
| **A fejlesztés várt eredményei a** **ciklus végén** | KER szintben nem megadható.  A tanuló aktívan részt vesz a célnyelvi tevékenységekben, követi a célnyelvi óravezetést, az egyszerű tanári utasításokat, megérti az egyszerű, ismerős kérdéseket, válaszol ezekre, kiszűri egyszerű, rövid szövegek lényegét.  Elmond néhány verset, mondókát és néhány összefüggő mondatot önmagáról, minta alapján egyszerű párbeszédet folytat társaival.  Ismert szavakat, rövid szövegeket elolvas és megért jól ismert témában.  Tanult szavakat, ismerős mondatokat lemásol, minta alapján egyszerű, rövid szövegeket alkot. |

**3. évfolyam:**

|  |  |  |
| --- | --- | --- |
| **Ajánlott témakörök a 3. évfolyamra** | |  |
| **Ajánlott témakörök** | **Kapcsolódási pontok** | **Ajánlott órakeret** |
| *Család*  Én és a családom.  Családtagok bemutatása. | *Környezetismeret*: együttélés a családban. | **8** |
| *Otthon*  Otthonom, szűkebb környezetem.  Kedvenc játékaim.  Lakóhelyem, tágabb környezetem. | *Környezetismeret:* lakóhelyi környezet.  *Matematika:* tájékozódás a térben, halmazok. | **14** |
| *Étkezés*  Napi étkezések.  Kedvenc ételeim, italaim.  Egészséges táplálkozás. | *Környezetismeret:* az ember megismerése és egészsége: tápanyag, élelmiszer, étrend.  *Matematika:* halmazok, állítások igazságának eldöntése, tapasztalati adatok lejegyzése, táblázatba rögzítése. | **8** |
| *Öltözködés*  Évszakok és ruhadarabok.  Kedvenc ruháim. | *Környezetismeret; technika, életvitel és gyakorlat*: egészséges életmód ‑ öltözködés.  *Matematika*: halmazok. | **8** |
| *Sport*  Testrészek és mozgás.  Kedvenc sportom. | *Környezetismeret*: testrészek, egészségvédelem.  *Testnevelés és sport:* mozgásos játékok. | **8** |
| *Iskola, barátok*  Iskolám, osztálytermünk.  Tantárgyaim.  Osztálytársaim, barátaim. | *Környezetismeret:* baráti kapcsolatok, iskolai közösségek.  *Matematika:* tájékozódás a térben, halmazok. | **8** |
| *Szabadidő*  Szabadidős tevékenységek.  Kedvenc időtöltésem. | *Ének-zene:* zenehallgatás.  *Vizuális kultúra:* kreatív alkotások. | **8** |
| *Ünnepek és hagyományok*  Az én ünnepeim.  Ünnepek itthon és a célnyelvi kultúrában. | *Környezetismeret:* ünnepek, hagyományok. | **4** |
| *Szabadon felhasználható órakeret* |  | **8** |

**Összesen: 74 óra**

**Szabadon felhasználható (8 óra):**

* Kiegészítő ismeretek, a témakörök elmélyítése, a helyi sajátosságokkal való kiegészítés

**és/vagy**

* Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően

**és/vagy**

* Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában.

**és/vagy**

* Összefoglalás, számonkérés, értékelés

**Az egyes témakörökre tervezett óraszámok összefoglaló táblázata:**

|  |  |
| --- | --- |
| *Család* | **8** |
| *Otthon* | **14** |
| *Étkezés* | **8** |
| *Öltözködés* | **8** |
| *Sport* | **8** |
| *Iskola, barátok* | **8** |
| *Szabadidő* | **8** |
| *Ünnepek és hagyományok* | **4** |
| *Szabadon felhasználható* | **8** |

**Összesen: 74 óra**

|  |  |
| --- | --- |
| **A fejlesztés várt eredményei a** **ciklus végén** | KER szintben nem megadható.  A tanuló aktívan részt vesz a célnyelvi tevékenységekben, követi a célnyelvi óravezetést, az egyszerű tanári utasításokat, megérti az egyszerű, ismerős kérdéseket, válaszol ezekre, kiszűri egyszerű, rövid szövegek lényegét.  Elmond néhány verset, mondókát és néhány összefüggő mondatot önmagáról, minta alapján egyszerű párbeszédet folytat társaival.  Ismert szavakat, rövid szövegeket elolvas és megért jól ismert témában.  Tanult szavakat, ismerős mondatokat lemásol, minta alapján egyszerű, rövid szövegeket alkot. |